Джани Родари
Точка и запетая

Превод от италиански: Валери Петров, 1995

chitanka.info

На едно изречение

бележели края

две приятелки: Точка

и Запетая.

Те държали се винаги

ръка за ръка,

и когато ги виждали

неразделни така,

всички букви се чудели

и възкликвали: — Как

е възможен тъй дружен

препинателен знак! —

И така ги почитали

и така уважавали,

че главните букви,

след тях се смалявали,

а когато у някоя

надвивал ината,

то червеният молив

й отрязвал главата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.